Sukladno odredbama čl. 1., 2., 3. Zakona o računovodstvu i reviziji Bosne i Hercegovine („Službeni glasnik Bosne i Hercegovine“, broj 42/04), čl. 2. i 125. Zakona o računovodstvu i reviziji u Federaciji Bosne i Hercegovine („Službene novine Federacije BiH“, broj 15/21), Odluke o ovlaštenjima za prijevod i objavljivanje, broj: 2-11/06 od 10.3.2006. godine („Službeni glasnik Bosne i Hercegovine“, broj 81/06) i čl. 6. i 25. Statuta Saveza računovođa, revizora i financijskih djelatnika Federacije Bosne i Hercegovine, ugovora između Hrvatske revizorske komore i Saveza računovođa, revizora i financijskih djelatnika Federacije BiH, donosi se slijedeća:

**ODLUKU**

**o objavljivanju međunarodnih revizijskih standarda**

**Članak 1.**

Savez računovođa, revizora i financijskih djelatnika Federacije Bosne i Hercegovine objavljuje:

1. Međunarodni revizijski standard 315 (izmijenjen 2019.) – *Identificiranje i procjenjivanje rizika značajnih pogrešnih prikazivanja,*izdanje prosinac 2019., i usklađujuće i posljedične izmjene i dopune drugih međunarodnih standarda koje proizlaze iz Međunarodnog revizijskog standarda 315.

Usklađujuće i posljedične izmjene i dopune drugih međunarodnih standarda koje proizlaze iz Međunarodnog revizijskog standarda 315, odnose se na sljedeće:

– Međunarodnog revizijskog standarda 200 (IFAC izdanje 2009)

– Međunarodnog revizijskog standarda 210 (IFAC izdanje 2009)

– Međunarodnog revizijskog standarda 230 (IFAC izdanje 2009)

– Međunarodnog revizijskog standarda 240 (IFAC izdanje 2009)

– Međunarodnog revizijskog standarda 250 (izmijenjen) (IFAC izdanje 2016-2017)

– Međunarodnog revizijskog standarda 260 (izmijenjen) (IFAC izdanje 2014)

– Međunarodnog revizijskog standarda 265 (IFAC izdanje 2009)

– Međunarodnog revizijskog standarda 300 (IFAC izdanje 2009)

– Međunarodnog revizijskog standarda 330 (IFAC izdanje 2009)

– Međunarodnog revizijskog standarda 402 (IFAC izdanje 2009)

– Međunarodnog revizijskog standarda 500 (IFAC izdanje 2009)

– Međunarodnog revizijskog standarda 501 (IFAC izdanje 2009)

– Međunarodnog revizijskog standarda 530 (IFAC izdanje 2009)

– Međunarodnog revizijskog standarda 540 (izmijenjen) (IFAC izdanje 2018)

– Međunarodnog revizijskog standarda 550 (IFAC izdanje 2009)

– Međunarodnog revizijskog standarda 600 (IFAC izdanje 2009)

– Međunarodnog revizijskog standarda 610 (izmijenjen) (IFAC izdanje 2013)

– Međunarodnog revizijskog standarda 620 (IFAC izdanje 2009)

– Međunarodnog revizijskog standarda 701 (IFAC izdanje 2014)

– Međunarodnog revizijskog standarda 720 (IFAC izdanje 2014).

Međunarodni revizijski standard 315 (izmijenjen 2019.) stupa na snagu za revizije financijskih izvještaja za razdoblja koja započinju na 15. prosinca 2021. ili nakon tog datuma.

Usklađujuće izmjene i dopune navedenih Međunarodnih revizijskih standarda stupaju na snagu istovremeno s Međunarodnim revizijskim standardom 315 (izmijenjen 2019.).

2. Međunarodni standard za povezane usluge 4400 (izmijenjen) – *Angažmani za ugovorene postupke,*izdanje travanj 2020.

Međunarodni standard za povezane usluge 4400 (izmijenjen) stupa na snagu za angažmane za dogovorene postupke za koje su uvjeti angažmana ugovoreni na 1. siječnja 2022. ili nakon tog datuma.

**Članak 2.**

Međunarodni revizijski standardi iz članka 1. ove odluke objavljeni su na web stranici Saveza [www.srr-fbih.org](http://www.srr-fbih.org) 11.2.2022.

**Članak 3.**

Ova odluka stupa na snagu i primjenjuje se danom donošenja.

Broj: O-PS-2/2-2022

Mostar, 11. 2. 2022. Predsjednik Upravnog odbora

 Elma Peštović